Κυρίες και κύριοι,

Με την παρούσα επιστολή θα θέλαμε να σας ενημερώσουμε ότι οι «Ημέρες Θάλασσας», η γιορτή - θεσμός για την πόλη του Πειραιά, θα πραγματοποιηθούν φέτος από τις 26 Μαΐου έως τις 4 Ιουνίου 2023.

Στο πλαίσιο της καλής συνεργασίας που έχουμε αναπτύξει, σας προσκαλούμε και φέτος με χαρά, να συμμετάσχετε με τις προτάσεις, τις ιδέες και τις ξεχωριστές εκδηλώσεις σας, στη μεγάλη αυτή γιορτή, η οποία πραγματοποιείται στον Πειραιά για ένατη συνεχή χρονιά.

Εκδηλώσεις δωρεάν, για μικρούς και μεγάλους που σκοπό έχουν να προσφέρουν τη δυνατότητα σε κατοίκους και επισκέπτες να γνωρίσουν τον πολιτισμό, την ιστορία, τον σύγχρονο χαρακτήρα του Πειραιά, αλλά και τις ευκαιρίες που προσφέρει η θάλασσα για την ανάπτυξη της πόλης μας.

Οι «Ημέρες Θάλασσας» , ξεκίνησαν το 2015, όταν ο Πειραιάς αναδείχθηκε από την Ευρωπαϊκή Επιτροπή τιμώμενη πόλη για την Ευρωπαϊκή Ημέρα Θάλασσας και συνεχίζουν έως σήμερα να αποτελούν μέρος του Ευρωπαϊκού αυτού θεσμού.

Η επιτυχία της διοργάνωσης των Ημερών Θάλασσας στον Πειραιά και η ενδυνάμωσή της χρόνο με τον χρόνο, οφείλεται αναμφίβολα, στο ότι εσείς, οι φορείς της πόλης, οι σύλλογοι, τα μουσεία, τα καταστήματα, οι τοπικές επιχειρήσεις, έχετε αγκαλιάσει αυτή την προσπάθεια όλα αυτά τα χρόνια και σας ευχαριστούμε θερμά για αυτό.

Προκειμένου να οργανώσουμε με τον καλύτερο δυνατό τρόπο τις φετινές εκδηλώσεις παρακαλούμε να συμπληρώσετε την επισυναπτόμενη φόρμα με τις προτάσεις σας και να την αποστείλετε στο email: **imeresthalassas@piraeus.gov.gr** **έως 28 Φεβρουαρίου 2023.**

Για οποιαδήποτε επιπλέον διευκρίνιση παρακαλούμε πολύ όπως επικοινωνείτε:

Με την κα. Μαρία Σάββα στα τηλ.: 6972516503 / 214 405 3462

Με τον κ. Γεράσιμο Αγγελετάκη στο τηλ. 6977209185

Με τον κ. Παναγιώτη Κυρίμη στο τηλ. 6972269758

Στο email: imeresthalassas@piraeus.gov.gr

Σας ευχαριστούμε εκ των προτέρων.

Με εκτίμηση,

Η οργανωτική επιτροπή του Δ. Πειραιά,

για τις «ΗΜΕΡΕΣ ΘΑΛΑΣΣΑΣ»